- Hindi News
- National
- पुलिस क्वाटर्स में दूसरे थाने के जवानों का कब्जा, कई कर्मचारी कर रहे अपडाउन
पुलिस क्वाटर्स में दूसरे थाने के जवानों का कब्जा, कई कर्मचारी कर रहे अपडाउन
पुलिस क्वार्टर में इनका है कब्जा
पुलिस क्वार्टर्स में गढ़ीमलहरा थाने में पदस्थ भैया लाल पटेल, एक अन्य आरक्षक, अलीपुरा थाने से राजनारायण, पंकज सेन और शिव शंकर, थाना ओरछा रोड से रामराज सिंह, राम किशोर यादव, प्रमोद शर्मा, हरपालपुर थाना में हृदेश कुमार, भजन लाल, दमोह थाना से दृग पाल सिंह, गुलगंज से ब्रज राज सिंह, पुलिस लाइन छतरपुर से जितेंद्र, रामकिशन और राजकुमार द्वारा कब्जा किया गया है। कुछ कर्मचारी बीमार हैं, इनमें आरक्षक पशुपतिनाथ शुक्ला 2 महीने से डिप्रेशन में हैं, आरक्षक कन्हैयालाल को 2 महीने से लकवा की शिकायत होने से वह अनुपस्थित हैं। महिला आरक्षक रीना पटेल थाने के पीछे बने भवन में रहने के बाद भी ड्यूटी पर नहीं आती है। सहयोगी आरक्षकों का कहना है कि पारिवारिक हालात के कारण वह परेशान हैं। इससे वह अपनी ड्यूटी करने से कतराती है।
नौगांव। पुलिस थाने के पास बने स्टाफ क्वार्टर जिनमें दूसरे थानों के कर्मचारियों का कब्जा। पदस्थ कर्मचारी अपडाउन करते हैं।
रात में थाने के मुख्यालयों पर नहीं रहता है पुलिस स्टाफ, ड्यूटी से कतरा रहे कर्मचारी
विवेक त्रिपाठी| नौगांव
इन दिनों पुलिस अनुभाग की स्थिति बेहद चिंता जनक है। नौगांव अनुभाग के 4 थानों और 2 चौकियों की पुलिस व्यवस्था और सुरक्षा भगवान भरोसे है। अनुभाग के थानों के 65 फीसदी कर्मचारी अपडाउन करते हैं। बाकी कर्मचारियों के रहने के लिए सरकारी क्वार्टर ही नहीं हैं, उनके क्वार्टरों पर दूसरे थानों के कर्मचारियों का कब्जा है।
अपने थानों से रोज अपडाउन करने से वह रात में मुख्यालय पर नहीं रहते। ऐसे में सुरक्षा को लेकर अनेक सवाल खड़े हो रहे है। खासकर रात में थानों की स्थिति और अधिक दयनीय हो जाती है। क्योंकि रात में लगभग सभी आरक्षक मुख्यालय छोड़कर अपने घर चले जाते हैं और थाने में गिना चुना स्टाफ ही रह जाता है।
थाना नौगांव : पर्याप्त कक्ष होने के बाद कर रहे अपडाउन
नौगांव थाना अनुभाग का सबसे बड़ा थाना है। थाने में पर्याप्त पुलिस बल होने के बाद भी रात में मुख्यालय से पुलिसकर्मी नदारद रहते है। कुछ कर्मचारी जानबूझकर मुख्यालय पर रहना नहीं चाहते और कुछ कर्मचारियों की न रहने की वजह एकदम साफ है। थाने में स्टाफ के लिए 28 कक्ष बने हैं लेकिन 24 कमरे ऐसे हैं जिनमें दूसरे थानों के पुलिस कर्मचारी सालों से रह रहे हैं। इससे मजबूरन कुछ आरक्षक बस्ती मे ही किराए से मकान लेकर रह रहे हैं। जबकि 18 से 20 लोग ऐसे हैं जो प्रति दिन मुख्यालय छोड़कर अप डाउन कर रहे हैं।
इन थानों में नहीं एक भी शासकीय कक्ष : अलीपुरा थाना प्रभारी एसके दुबे ने बताया कि उनके थाने में कुल 15 लोगों का स्टाफ है, लेकिन रहने के लिए एक भी सरकारी क्वार्टर नहीं है। पांच लोग यहीं बस्ती में किराए से रहते है , अन्य 10 लोग शाम होते ही मुख्यालय छोड़कर अप डाउन करते है। गढ़ीमलहरा पुराने थाने में केवल 2-3 क्वार्टर है जो रहने योग्य नहीं है घर खंडहर होने मवेशियों ने उसमें डेरा डाल लिया है। थाना प्रभारी दिलीप पांडेय ही कभी भी मुख्यालय पर नहीं रुकते है। वे एसडीओपी के औचक निरीक्षण के दौरान कई बार थाने से नदारद मिले । इसकी शिकायत कई बार एसडीओपी ने एसपी से की। हरपालपुर में लगभग 15 कक्ष हैं , इनमें आधे कक्षों पर दूसरे थानों के आरक्षकों का कब्जा है। थाना प्रभारी आरके मिश्रा ने बताया कि आधा स्टाफ तो मुख्यालय पर रुकता है लेकिन क्वार्टरों की समस्या होने से कुछ आरक्षक अप डाउन करते है। वरिष्ठ अधिकारियों को समस्या से अवगत कराया है । गर्रोली चौकी में 6 लोगों का स्टाफ है। यहां दो पुराने कक्ष हैं जो जीर्णशीर्ण हैं। चौकी प्रभारी सहित पूरा स्टाफ किराए के मकानों में रहता है। लुगासी चौकी में 8 का स्टाफ है आरक्षकों के लिए कक्ष न होने से उन्होंने नौगांव थाने के कक्षों पर कब्जा कर लिया है।
नोटिस देकर कराएंगे खाली
इस संबंध में एसडीओपी उमेश सिंह तोमर कहते हैं, अनाधिकृत रूप से जमे कर्मचारियों को नोटिस देकर कक्ष खाली कराएंगे। कर्मचारियों का अपडाउन बंद कराएंगे। वरिष्ठ अधिकारियों से आैर फेमली क्वार्टर बनवाने की मांग करेंगे।
tgl_Latn sot_Latn hin_Deva hin_Deva awa_Deva hin_Deva hin_Deva hin_Deva bho_Deva hin_Deva hin_Deva bho_Deva hin_Deva hin_Deva hin_Deva hin_Deva